
Az 1720 és 1759 között főnemesi címet nyert új arisztokrácia társadalmi helyzete

Jelen munkámban azt vizsgáltam meg, hogy az 1720 és 1759 között főnemesi címet nyert köznemesek mennyire tudtak beilleszkedni az arisztokraták rendkívül szűk társadalmi csoportjába. A vizsgált negyven éves időszakot két 20 éves szakaszra bontva egy 34 és egy 17 fős csoportot hoztam létre. Alaphipotézisem az volt, hogy a második csoport tagjai szorosabban kapcsolódtak a hagyományos arisztokrácia tagjaihoz, mint az első, jóval nagyobb számú csoport tagjai, ami a vizsgálat során (bizonyos fenntartásokkal) megerősítést nyert.



